M-CHAI จะใช้งบ 50 ลบ.ซื้อหุ้น “รพ.เจ้าพระยา” เพิ่มเป็น 22.86%
M-CHAI จะใช้งบ 50 ลบ.ซื้อหุ้น "รพ.เจ้าพระยา" เพิ่มเป็น 22.86%
10 ส.ค. 2558

บริษัท โรงพยาบาลมหาชัย จำกัด (มหาชน)  หรือ M-CHAI ระบุว่า ที่ประชุมคณะกรรมการบริษัทเมื่อวันที่ 15 พ.ค.58 อนุมัติในหลักการลงทุนเพิ่มใน บริษัท โรงพยาบาลเจ้าพระยา จำกัด (มหาชน) จำนวน 2 ล้านหุ้น ราคาหุ้นละ 25 บาท รวมเป็นมูลค่า 50 ล้านบาท คาดว่าจะดำเนินการภายในเดือนส.ค.นี้ โดยภายหลังการซื้อหุ้นเพิ่มครั้งนี้ จะทำให้บริษัทถือหุ้นในโรงพยาบาลเจ้าพระยา เพิ่มเป็น 22.86% จากเดิมที่ 19.46%
สำหรับการลงทุนครั้งนี้คาดว่าจะเป็นการสร้างพันธมิตรทางธุรกิจ ขยายเครือข่ายการให้บริการครอบคลุมพื้นที่กว้างขวางมากขึ้น และได้รับผลตอบแทนในรูปเงินปันผล โดยแหล่งที่มาของเงินลงทุนดังกล่าวจะมาจากการดำเนินธุรกิจของบริษัทและเงินกู้สถาบันการเงิน